《袁州对雪何笋亭侍御》
明代·苏祐

宜春台边同暮云，宜春城下雪纷纷。
初随鸣雨喧相集，转入飘纷静不闻。
银烛并回摇乍暝，金尊独对散微曛。
因怀骢马江城夜，客况曾经可问君。

作者简介：（1492—1571）明山东濮州人，字允吉，一字舜泽，号谷原。嘉靖五年进士。知吴县，改束鹿，皆有惠政。以广东道御史按宣、大，授计平大同乱军。迁兵部侍郎兼都御史，总督宣、大军务，守边有功。进兵部尚书，坐事削籍归，旋复职，致仕卒。喜为诗，文词骈丽，诗格粗豪奔放。有《逌旃琐语》、《谷原文草》、《谷原集》。